
# Казанга Дмитрий Медведев килде

*09.06.2012*Бүген РФ Премьер-министры Дмитрий Медведев Казанда эш сәфәрендә.Сәфәр программасында каралган төп мәсьәлә – Россиядә авиация сәнәгате үсешенә багышланган киңәшмә. Ул Россия Хөкүмәте башлыгы рәислегендә “Горбунов исемендәге Казан авиация-җитештерү берләшмәсе” базасында узачак.


РФ Хөкүмәте башлыгын "Казан" халыкара аэропортында Татарстан Президенты Рөстәм Миңнеханов, Россия оборона министры Анатолий Сердюков, Идел буе округында РФ Президентының тулы вәкәләтле вәкиле Михаил Бабич, Татарстан Премьер-министры Илдар Халиков, ТР буенча эчке эшләр министры Артем Хохорин, Казан мэры Илсур Метшин каршы алды.


Шунысы игътибарга лаек: Дмитрий Медведев моңарчы республикада берничә тапкыр булуга карамастан, аның Премьер-министр вазифасында Татарстанга бу беренче визиты. РФ Премьер-министры республиканың Югары Ослан районында киләчәктә булачак "Иннополис" инновацион шәһәренең урынына капсула салу тантанасында катнашачак.
Казанга Дмитрий Медведев килде